Ulykken skete, da en bil kom over i den forkerte kørebane, hvor den kørte direkte ind i en modkørende. - Ulykken sker, da en personbil af ukendte årsager kommer over i den forkerte kørebane og kører frontalt ind i en modkørende bil, fortæller vagtchefen ved Midt- og Vestjyllands Politi, Jørgen Christensen. Ved kollisionen, der skete mandag, blev både den 41-årige fører af den bil, der kom over i den forkerte kørebane, og den 69-årige fører af den modkørende bil, som var en Cadillac veteranbil, alvorligt kvæstet. De er indlagt på sygehusene i Aalborg og Aarhus, og politiet fortæller tirsdag morgen, at de begge er i livsfare.

Referat:
To mænd er i livsfare efter en alvorlig trafikulykke på Oddesundvej lige syd for Hurup i Thy.